text: 17 Chikinakï, guerrakuna, wanutsinakïkunaqa, mananam kanqanatsu. "Mana alli [o chikikuna] manam kanqanatsu [...]. Pero manshukunaqa patsatam chaskiyanqa" (Salmo 37:10, 11.) Alli këllanam kanqa. Diosmi "guerrakunata ushakätsenqa hinantin patsachö" (Salmo 46:9; Isaías 2:4). Tsë tiempo chämuptenqa, "allikunallam winayanqa" y "yamë këqa killapis ushakanqanyaqmi kanqa", këqa manam imëpis yamë këqa ushakanqatsu ninanmi (Salmo 72:7).